LidanRubinov/Halacha-QA huggingface dataset:
שאלה: התערבות הורים בנתינת שם לנכדה: לבת משפחתי קראו שם ביידיש שאין לו משמעות בעברית. בדקתי באקדמיה ללשון. האם מבחינה הלכתית ניתן לכפות על בני המשפחה לקרא לילדיהם בשמות כרצון ההורים, הסבים? (שם שני) האם יש לצעירים מחוייבות של כיבוד הורים? האם הם חייבים לציית? האם מותר ללחוץ על ההורים הצעירים? מה המקום להתחשב בתינוקת? כיצד תתמודד בעתיד עם שם כזה? אפילו כשם שני? האם לסב מותר לאלץ את ביתו? היא חייבת לשמוע? (התינוקת נינת הנפטרת) אבקש פירוט.
תשובה: אין להתערב בשיקול דעתם של ההורים. הם גם לא חייבים לשמוע בקולם של הוריהם בנושא זה. ניתן בעדינות רבה להציע שם עברי הדומה ללועזי אך בשום פנים ואופן לא ללחוץ בכל צורה שהיא, גם לא לשם שני.
שאלה: מנהגי 11 חודש ושנה לאבל על אם: בכ"ד בטבת יחול יום ה-11 חודש לאימי. עם התקרב מועד ה 11 חודש ויום השנה מתלבטת המשפחה כיצד לנהוג. יש מגוון מנהגים מה עושים ביום בו מלאו 11 חודש לפטירה, מה קורה מאז ועד ליום השנה הראשון לפטירה, ומה נוהגים ביום השנה הראשון? מבקשת לדעת עפ"י מנהג ספרדי ירושלמי או מנהג יהודי סלוניקי (מוצא אבי) כיצד לנהוג? (מכיון שאבי חולה אלצהיימר, חסר לנו המנהג המקובל עליו.)
תשובה: אצל יוצאי עדות המזרח נהוג ב- 11 חודש לעשות סעודה לבני המשפחה (כמובן בצניעות) ולומר דברי תורה לע"נ האמא. אחרי זה מפסיקים את אמירת הקדיש לשבוע אחד. ביום השנה עולים לקבר ועורכים אזכרה ומגישים ברכות (כיבוד קל) בבית הכנסת. תזכי למצוות וזכותה תגן עליכם.
שאלה: אביה לילדה זה שם ר?: אביה לילדה זה שם ר?
תשובה: בשעה טובה ומזל טוב. אביה לבת מוזכרת בתנ"ך לטובה: אביה אם חזקיהו המלך. וכן אביה אשת חצרון בן פרץ בן יהודה. לכן, אביה שם ראוי וטוב לבנות.
שאלה: תלישת שקית בשבת: האם מותר בשבת לתלוש שקית סופר, מתוך חבילת שקיות? לא מדובר בשקיות בגליל אלא בשקיות שממוקמות אחת בסמיכות לשנייה, ויש חיבור קל ביניהן, ותלישה קלה מפרידה אותן האחת מהשנייה.
תשובה: כל חיתוך אסור בשבת. אבל אם כן אין כאן חיתוך אלא השקיות דבוקות בלחץ, מותר.
שאלה: להקל בכיסוי ראש כנגד האופנתיות: מדי פעם עולה ביני ובין אשתי נושא כיסוי הראש. אשתי מכסה היום בימים רגילים במטפחת כאשר היא מוציאה קצת את הפוני, ובשבתות, חגים וארועים מכסה בפיאה נוכרית. יש לציין שלאשתי מאוד חשוב היופי וזו הסיבה שהיא בעצם שמה פאה בימים אלו. אני בעיקרון נגד כל נושא הפאה אבל הלכתי איתה כיון שראיתי שזה עושה לה טוב. בזמן האחרון היא מדברת על להחליף את הפאה לפאה חדשה יותר דבר שכרוך בעלות כספית מאוד גבוהה ובנוסף זו לא תהיה המילה האחרונה כיון שמתישהו היא תרצה שוב פאה חדשה וכן הלאה. יש לציין, שאני לא מתעקש שתכסה את כל הראש אלא כמו מנהג המקום אצלינו שתכסה מעיקר הדין ותוציא שיער החוצה גם מאחור, ואולי כך תרוויח מ2 העולמות, גם לא תעבור על ההלכה וגם סוף סוף תוכל להשלים עם המראה שלה בלי המרדף האינסופי אחר הפאה המושלמת והחדישה. האם כך ראוי לה לעשות?
תשובה: הנח לה לעשות כרצונה.
שאלה: עישור פירות וירקות: אם אימי קנתה בשוק או בסופר פירות וירקות ואני לא יודע אם הם מעושרים או לא, מה לעשות איך לעשר מה ההלכות של זה? ושבוע טוב
תשובה: וברכת ד' אפשר תמיד לחזור ולהפריש ללא ברכה. אם שאלתך כיצד מעשרים, קשה לכתוב את כל התנאים והאפשרויות, על כן כדאי לרכוש דיסק "תרומות ומעשרות" מאת מכון התורה והארץ (086847325) שבו יש את כל ההסברים על הפרשת תרומות ומעשרות. בברכת התורה והארץ, הרב יהודה הלוי עמיחי מכון התורה והארץ כפר דרום אשקלון
שאלה: קטן שזרק חפץ ושבר חלון: שאלוני על ילד קטן שלקח חפץ מביתו וזרקו דרך חלונו והחפץ פגע בשמשה יקרה, האם הוריו פטורים או שזה דומה (ב"ק דף יט) לתרנגול ושליל? אשמח להרחבה
תשובה: 1.אם האפשרות שהילד יזרוק חפצים ויזיק עמם אינו מוגדר כרוח מצויה, אין יכולת להגדיר הדבר אש. במצב שהילדים זורקים חפצים באופן קבוע כך שהזריקה מוגדרת כרוח מצויה, יש לחייב אליבא דתו'ס ב"ק יט ע"ב, ושיטתו שנפסקה להלכה, כיוון שיש בזה פשיעה של ההורים, שהרי אפשר שגם רש"י יודה בכה"ג לחייב. רש'י ותוס' נחלקו במסכת ב"ק דף יט: האם אפשר לחייב את בעל הדליל כשתרנגול הזיק תוך כדי זריקת הדליל, תוס' מחייב את בעל הדליל (וגם את בעל התרנגול במקום שאפשר לחייבו) ואלו רש'י פוטר את בעל הדליל לגמרי, בעל הנחלת דוד באר את סברת רש"י שחיוב אש שייך רק בציור שיש לדבר שם 'מזיק' עוד קודם שהכח האחר הצטרף להיזק.מה שאין כן בדליל שהזיק תוך כדי תנופתו, אין עליו שם של מזיק מסוג הנזק שאירע כל עוד התרנגול לא הניף אותו. ונקט כך להלכה, וכן סבר המאירי. אמנם בשו"ע ורמ"א לא נזכרו שיטת רש"י אלא הרמ"א הזכיר את תוס' להלכה, ונצרף לכך שאפשר שרש"י יודה לחייב באופן שהחפץ הזיק תוך כדי נפילה מהזריקה. כיוון שהחפץ הכבד מזיק מכח כבדותו נמצא שיש בו את תכונת הנזק מצד עצמו, בדומה לאסו"מ שהניחו בראש גגו ונפלו והזיקו ברוח מצויה. אמנם לפי חלק מההסברים האחרים ברש"י הוא יפטור בציור שלנו. 2.בגדר רוח מצויה מצינו מחלוקת בין הראשונים, האם הוא דבר שהעולם נוהג בו, למרות שלפעמים בא ולפעמים אינו בא, או שרוח כזו מוגדרת אינה מצויה כיוון שאינה קבועה למרות שבאה פעמים רבות, ורק רוח קבועה מוגדרת רוח מצויה. ולמעשה פסק הסמ"ע בסימן תיח ס'ק ט'. והחזו"א ב"ק סימן ב' ס'ק ו' שאין לחייב ממון ברוח שהעולם נוהג בו אלא שאינו קבוע. הדבר תלוי בהבנת הירושלמי הנזכר בתוס' נט ע"ב שם ריו"ח ור"ל סוברים שאפילו ברוח שהעולם מתנהג בו שפעמים הוא בא ופעמים אין בא פטורים. תוס', הרשב"א (בשטמ"ק שם) והמ"מ (נזקי ממון פיד הל' ז) למדו שכוונת ריו"ח ור"ל שרוח כזו מוגדרת אינה מצויה ולכן פטורים. ואלו ר' פרץ (בשטמ"ק שם) למד הם מודים שרוח זו מוגדרת רוח מצויה ואעפ"כ פוטרים מטעם אחר. הסמ'ע שם פסק את דברי המ"מ שגדר רוח שאינה מצויה היא רוח שאינה נמצאת תדיר במקום אלא מגיעה לעיתים לא קבועות אע"פ שנוהגת בעולם, כל עוד אינה נוהגת בצורה קבועה.וכן נקט החזו"א לדינא מספק, ולפי זה אפשר לחייב רק באופן שזריקת החפצים על ידי הילדים נעשית בתדירות. ואמנם האבן האזל (שם בהל' יג ) חולק וסובר שרוח שהעולם נוהג בה נחשבת לרוח מצויה ודברי הרמב"ם בהלכה ז הינם מקומיים. (והוכיח כן מזה שהרמב"ם לא חזר על דבריו 'רוח שאינה מצויה תדיר' בסוף הפרק, אמנם כתב שאפשר לומר שסמך על דבריו בהל' ז, אך הוכיח הדבר מזה הרמב'ם לא הזכיר דבר זה אף בריש פרק ו. וצל'ע על הוכחתו שהלא הדבר מתאים ביותר שלא הזכיר הדבר בריש פרק ו, שם מדובר לענין שמירה כראוי על בהמה, ושם חייב על רוח שמצויה לעיתים למרות שאינה קבועה, משא'כ לגבי חיוב אש אין חייבים אא"כ הרוח מצויה תדיר שאל"כ אין זה נחשב שהאדם משתמש ברוח). הרב מרדכי גרוס.
שאלה: שליחות יוסף מול האבות: אשמח לתשובת הרב דוד חי הכהן. בשעור שנתתי התווכחו איתי ואשמח לתשובת הרב. האם מצד השליחות יוסף היה יותר גבוה מאשר שליחות האבות? כי דווקא הוא ניהל בקדושה את ארץ מצרים, ארץ הכי טמאה. כמו שכף החיים מביא בשם הזוהר שעלית שישי בחינת יוסף גבוהה יותר מעלית ראשון שני ושלישי בחינת אברהם יצחק ויעקב?
תשובה: יוסף הוציא לפועל את כוחו של יעקב אבינו, ועפ"י הזוהר הוא נחשב כאחד יחד איתו. ומצד השלמתו את יעקב אבינו נחשב בפעולה זו כחשוב יותר מאביו ועל כן השתחוה לו יעקב. אמנם מצד כללות האישיות, בוודאי שהאבות מעולים יותר.
שאלה: ברכות התורה לאחר שינה ביום: הרב, המ"ב פסק בעניין ברכות התורה לאחר שינה ביום, שהמברך לא הפסיד. אך מנגד, המנהג הרווח בארץ ישראל שלא לברך. האם עדיין אפשר לברך כנגד המנהג? ואם כן, מדוע?
תשובה: אנו נמנעים מספק ברכה לבטלה. אך אתה יכול לומר את הפסוק "ברוך אתה ה' למדני חוקיך".
שאלה: חתונה בארה"ב בבית כנסת רפורמי (הזוג הם דתיים אוטודוכסי):! אני ובת זוגתי שתחיה מתחתנים בקרוב. ומאחר שהיא אמריקאית וכל בני משפחתה שם (היא עשתה עלייה לפני מספר חודשים) היא מעוניינת להתחתן בארה"ב וזה מוסכם ביננו. השאלה: האם מותר לערוך את החתונה במקום ששייך לרפורמים אבל הם מקפידים שרק אוכל כשר יכנס לשם וכו ובעצם אין הרבה מקומות באזור שאמורה להיות החתונה (סן פרנסיסקו) שמסכימים להביא קייטרינג שהוא כשר כי בדר"כ יש להם את השף שלהם וכו. יש לציין שהמקום הוא מאוד מרשים ומלא במגן דוד ובפסקי תורה על הקירות אין שום הזכרה של רפורמים. זה נראה בית כנסת לכל דבר ועניין. האם יש מניעה לעשות חתונה במקום? עדיף לעשות במקום של גויים? (המקומות של האטודוכסים זה רק בברקלי וזה לא בא בחשבון) ב מראש!!
תשובה: תתייעץ עם רב אורטודוכסי מסן פרנסיסקו.
שאלה: לגלוש חינם באתר שדורש ת : אבקש את תשובת הרב ליאור. אם יש אתר שדורש כסף כדי להשתמש באתר שלו ואפשר טכנית לכל אחד להשתמש באתר גם אם לא משלמים, האם אסור או לא ראוי להשתמש באתר ללא ת?
תשובה: לכתחילה וודאי שזה יהיה אסור.
שאלה: אני רוצה להיות רב: אני נער כבן 14 וחלומי הוא להיות רב בע ה אבל אני לא יודע איך אני לא יודע מאיפה להתחיל וממי ללמוד כי כתוב עשה לך רב ואני לא יודע איזה כי אני גר ביישוב שאין בו כל כך הרבה רבנים ואני צריך לנסוע לעיר שקרובה ליישובי ואם אצליח להגיע אין לי שום דרך לחזור וגם אבי אינו מרשה ללכת לישיבה מה אוכל לעשות?
תשובה: ב"ה לך. מאוד שמחתי לקרוא על הרצון הנפלא שלך, ואני מברך אותך שתזכה באמת להיות רב גדול בישראל, ותזכה שכל החלומות הנפלאים שלך יתגשמו. לפעמים בדרך להגיע אל היעד, צריכים לעבור כל מיני שלבים לא קלים, ולהתמודד עם כל מיני אתגרים, אבל חשוב שתדע שאדם גדול צומח על ידי ההתמודדויות שהוא צריך להתמודד. הגדילה האמיתית של האדם היא כשהוא צריך לעמוד מול אתגרים, להתמודד עם מחסומים, ולהתגבר עליהם. כל מחסום שהאדם לומד להתגבר עליו, נהפך ממחסום למנוף. הוא נהפך לכלי שמחשל את האדם ומחזק אותו. הקושי מברר לאדם את הצורך להתמסר לדבר, וכח ההתמסרות שנבנה על ידי הקושי, יש לו תועלת גדולה מאוד לכל החיים של האדם. לכן אל תתייאש, כשאתה מרגיש קושי, דע שהוא לטובתך ושממנו אתה גדל באמת. איך ללמוד? זו שאלה קצרה, אך לא תמיד קלה, שכן אינני מכיר אותך, וקשה לי מאוד לכוון אותך, שלכל אחד יש את הדרך שלו, וכשלא מכירים, קשה לכוון למשהו שיתאים לאדם. אני לא יודע עליך כלום, ואיך אכוון אותך? המשימה שאתה מזכיר, היא משימה לא פשוטה, והקשיים הטכניים אמיתיים, אך צריך להתגבר עליהם. אין ספק שקשר אישי ישיר הרבה יותר טוב מכל הכוונה שתוכל למצוא דרך האינטרנט, ואף שצריך יהיה למצוא פתרונות לבעיות, זה מאוד כדאי וחשוב. אם תרצה אשמח לנסות לעזור לך ליצור את הקשר שאתה צריך, אך לשם כך זקוק אני ליותר פרטים עליך, כגון מקום מגורים, ואם אפשר, גם מעט רקע על המשפחה ועליך. אשמח שתחזור אלי עם הפרטים ואשתדל לעזור באופן המעשי. שתהיה לך המון המון הצלחה הרב יצחק גינבלט.
שאלה: נשמות חדשות בדורות אלו: אשמח לתשובת הרב דוד חי הכהן בנושא מסובך. הרב קוק זצ"ל כותב בכמה מקומות באורות-הקודש על נשמות חדשות שמופיעות בדורות האלו. איך זה מתיישב עם דברי האר"י בשער הגלגולים (פרק ז) שכותב, שנשמות החדשות זה נשמות שיותר גבוהות מאדם הראשון ולכן הם יופיעו אחרי התחיה?
תשובה: יש נשמות חדשות גדולות באיכותן שיופיעו רק אחרי הגאולה ויש כאלה חדשות קטנות יותר באיכותן שהן מכשירות את הקרקע לגאולה, ובזה הן חדשות כי אינן עוסקות רק בתיקון העבר.
שאלה: עבירה לפי משנת בעל התניא ובעל הסולם: בקשוני לשאול את הרב דוד חי הכהן. בעל התניא כותב, שכאשר אדם עושה עבירה זה כאלו הוא מכניס את המלך הניצוץ האלוקי בתוך פח האשפה. אך בעל הסולם מובא בספר "שמעתי יראתך" כותב הסבר מכיוון אחר לגמרי, שכאשר אדם עובר עבירה אז הקב"ה זרק את האדם לפח האשפה! מה עומק הבדלי השיטות שיש כאן?
תשובה: בעל התניא מתייחס יותר לגדלות האדם, שגם בתוך האשפה עדיין ניצוץ הקודש בתוכו. אמנם בעל הסולם מתייחס לערכו המוסרי של האדם, שבחטאו יורד לשפל גדול.
שאלה: לכתוב במכתב רשמי בעבודה: האם חייבים לכתוב בראש מכתב? האם גם במכתב רשמי של מקום העבודה? מה המקור לכך? מראש
תשובה: ראוי לכתוב אך לא חייבים. אם במקום עבודתך מפריע להם, אל תכתוב.
שאלה: להדיח כלים במדיח עם הרבה סבון: אם מוסיפים מראש הרבה סבון כלים למדיח, האם אז מותר להדיח פרווה עם חלבי או בשרי ושהכלי יישאר פרווה? השאלה נשאלה בהמשך לשאלה "הדחת כלי פרווה במדיח"
תשובה: גם כך, לא אומר שהסבון יפגום עוד בתחילה. אך עצתי עקב תקלות רבות לא להחזיק כלים פרווה בבית.בעידן שמשפחה ממוצעת מחזיקה כלים רבים אין צורך בפרווה והוא רק פתח למכשול. בשולחן ערוך מוזכר רק סכין פרווה לחיתוך הלחם. ועוד מוזכר סיר פרווה (בעברית סתמי) שמכניסים לתוכו פעם כף בשרית ופעם כף חלבית הסיר נטרף. פשוט אין צורך, מסרבל במקרה 'הטוב', ובמצב 'הרע' יותר תקלות כשרות.
שאלה: אהבה ממבט ראשון: לכבוד הרב לימדו אותי שצריך להתפלל לפרטי פרטים מה אני רוצה בחתן שלי ואפילו שבע"ה אני ארגיש ישר שאראה אותו אם זה הוא או שלא. בשבוע האחרון אחרי נדנודים רבים מצד הורי נרשמתי לאתר הכרויות בו ראיתי בחור שבאותו הרגע שראיתי אותו אמרתי שהוא יהיה בעלי! אחרי דיבורים של שעות באימייל ובפלאפון והתלבטויות מצידו אם כדאי לו לצאת (כי הוא מפחד להיפגע) והשיחה הסתיימה ב-לא של ספק. במשך השיחה גם התברר שהוא מקורב לאדם שאני מכירה ובלי ידיעתי הוא התקשר לאותו אדם לברר עליי, אותו אדם אמר לו שניראה לו שלא מתאים מכיוון שהוא לא הסגנון שבד"כ אני מסתובבת איתם. מכיוון שהיה מבולבל ואמרו לו- לא אז הוא אמר לא. אני בינתיים לא מצליחה להוציא אותו מראשי, הוא פשוט שם וזה ממש מציק לי! האם לנסות שוב או שאם הוא שלי הקב"ה כבר יפגיש בנינו בדרך אחרת ואם לא אז לא? אשמח לקבל תשובתך, ב
תשובה: להשתדל להיות יותר עם קור רוח. לחשוב בהגיון האם יש פעולה שיש סיכוי שתביא תועלת או שאין סיכוי הגיוני בפעולה זו וזה בחינת יגיעה לריק. אם יש 10 אחוז שהפעולה שאת עושה יכולה להביא תועלת, לעשות זאת. אולם אם אין בכך סיכוי, אזי להמנע והמשיך להאמין בסייעתא דשמיא שבאה במקרים רבים בהיסח הדעת ובדרך לא צפויה.
שאלה: הקזת דם ברית: אפשר להסביר בבקשה מהי הקזת דם ברית מעבר לברית המילה ומי שיש חשש שעבר ברית ללא הקזת דם במיוחד עולי חבר העמים ומאתיופיה או כל עולים חדשים, מה עליהם לעשות? והאם הם נחשבים יהודים? לכם על מענה מפורט. השאלה נשאלה בהמשך לשאלה "ברית לפני פדיון הבן"
תשובה: ברית מילה היא הסרת עור העורלה. מי שנולד ללא עור העורלה אי אפשר לעשות לו ברית מילה רגילה ולכן רק עושים לו הטפת דם ברית, כלומר, מוציאים לו מעט דם במקום הברית. אני משער שלזה התכוון השואל. העולים שציינת עברו, מן הסתם, ברית רגילה.
שאלה: רחיצת סינר תינוק שיש בו בד: סינר שעשוי מפלסטיק וסביבו תפור חתיכת בד. האם בשבת מותר לשטוף את הסינר מלכלוך? כי המים באים גם על הבד!
תשובה: בגלל שהבד סופג מים בבד ששייך כביסה ולכן תהיה בעיה. יהיה מותר להעביר סמרטוט רטוב על חלק הפלסטיק בלי לגעת בבד.
שאלה: לפסוק להקל כשהמנהג להחמיר: חברי בית המדרש ישמחו לקבל את תשובת הרב נבנצאל. אור החיים הקדוש כותב בספרו ראשון לציון (ביצה דף כב): ומרן בשולחנו הטהור לגבי מוליד ריח פסק לאיסור, והעולם הורו כדעת מרן וכיוון שכן לית אנן לשרויי הא מילתא מידי דהווה דבר היתר שנהגו בו איסור, ומה גם שנהגו איסור בהוראת חכם שסמך על קצת ראשונים דאסרי. מה כוונת דבריו? הרי אנו רואים הרבה מחברים שמקילים בדבר מסוים וכותבים מקום הניחו לי להתגדר.
תשובה: אי אפשר להשוות בין הדברים, יש לדון בכל עניין לגופו בהתחשב בכל הגורמים הנוגעים לדבר. בשורות טובות
שאלה: מי שלא מצליח להירדם על הצד: אשמח לתשובת הרב נבנצאל האם לפי פסקי המ"ב והגרשז"א, אדם שקשה לו לישון על הצד עוברות 3-4 שעות עד שנרדם יכול לשון על הגב או על הבטן?
תשובה: נראה שאף במקרה זה צריך לישון דווקא על הצד ולא על הגב או הבטן. בשורות טובות
שאלה: מקרים להקזת דם בנוסף לברית: ו על המענה מה לגבי מקרה שבו נדרש לעשות הקזת דם מעבר לברית? ישנו המקרה של בחור עולה מאתיופיה שהברית שלו לא נחשבת מדוע? ומה עליו לעשות? ובאופן כללי האם הברית הרגילה של העולים מספיקה ובאיזה מקרים היא לא מספיקה? השאלה נשאלה בהמשך לשאלה "הקזת דם ברית"
תשובה: מי שנימול שלא על פי ההלכה, כגון: שנימול על ידי גוי, צריך לעבור שוב ברית מילה. מאחר ואי אפשר לעשות לו ברית, מאחר ואין חו כבר עורלה, עושים לו רק הטפת דם. ברית עושים אצל מוהל מוסמך והוא כבר יודע מה בדיוק לעשות בברית של עולים חדשים.
שאלה: קנית דירה מהוצאה לפועל: בעקבות תשובתו של הרב. האם אין לקחת בחשבון שבגלל הסתייגות מקנית הדירה מההוצאה לפועל עלול המחיר שיתקבל בעד הדירה לרדת והחייב יפסיד? השאלה נשאלה בהמשך לשאלה "קניית דירה מהוצאה לפועל - המשך"
תשובה: גם את זה צריכים לקחת בחשבון, אולם לא פחות את מצבו של הלווה.
שאלה: כיצד בוחרים פוסק הלכה: א.מהם הקריטריונים לבחירת פוסק הלכה ללכת לפיו? הסוגיה הזאת מאד קשה ומעורפלת בשבילי.לפי מה בוחרים? ב.האם דבקים בכל הלכותיו של הרב לאחר שבוחרים ללכת לפי פסקיו וספריו? ג.האם קו הלכתי של חומרה יחסית לפוסקים אחרים כאשר הדבר לפחות עדיין לא מתאים ברמה הזאת לאדם הוא קריטריון לאי בחירתו כפוסק של אותו אדם? ד.מה עושים במצב שהולכים אחר פוסק שעדיין לא פרסם או לא פורסמו כל ספרי ההלכה שלו בכל תחומי ההלכה.האם הולכים לפי פוסק אחר בתחומים אלו עד שיוציא את כל ספריו ויהיה ניתן ללכת לפיו גם בנושאים אלו?
תשובה: אין לנו כללים לדרך של בחירת רב. נראה שבחירת הרב צריכה להיות קשורה לכך שאתה רואה בו את התורה שהיא הכי מאירה לך את החיים לעבודת ה', לקרבת ה' ולכל המידות הנעלות. זה כלול בדברי ח אם דומה לך הרב כמלאך ה' ", הכוונה היא שצריך לבחור רב שאתה רואה בו איש אשכולות איש אמת איש מלא חיות ושמחה. התורה שמכוחה תקבל פסקי הלכה היא תורה שיכולה לגאול ולרומם את המציאות. אין מניעה מלבחור רב שאתה יודע שהוא בדרך כלל מקל יותר ולא הולך דווקא לחומרה אולם אי אפשר לבחור רב לפי הזמנה. כלומר, אי אפשר לבחור רב שמקל בנושא זה ולבחור רב שמקל בנושא אחר, וכך לחפש את הרבנים שמקילים בכל שאלה ושאלה. אין חיוב לבחור רב לכל הנושאים שבעולם. יתכן שיש נושאים שהרב שאתה בוחר הוא לא מומחה להם ואתה מעדיף לבחור רב שהוא מומחה יותר. כך גם יתכן שתבחר רב אחד לנושאי אגדה ורב שני לנושאי הלכה ורב שלישי בנושאי מידות ודרך ארץ. גם אם רב לא פירסם פסקים בכל נושאי ההלכה ניתן ללכת לפי פסקיו במה שכבר פירסם.
שאלה: מה סדר בריאת האדם: "זכר ונקבה ברא אותם" - ולהלן הוא אומר (בראשית ב כא) "ויקח אחת מצלעותיו" וגו מדרש אגדה : שבראו שני פרצופין בבריאה ראשונה ואחר כך חלקו. ופשוטו של מקרא: כאן הודיעך שנבראו שניהם בשישי ולא פירש לך כיצד ברייתן, ופירש לך במקום אחר: מצלעותיו - מסטריו (תרגום אונקלוס מצלעותיו, י.ע.), כמו (שמות כו כ) "ולצלע המשכן", זהו שאמרו שני פרצופים נבראו. ויסגר - מקום החתך. ויישן ויקח - שלא יראה חתיכת הבשר שממנו נבראת ותתבזה עליו. א. תחילה מסופר שהם נבראו כאחד ואחר כך בנפרד. מה הם אכן השלבים ביצירת האדם ואשתו?
תשובה: לשואל בדיוק בשאלה זו עוסק רש"י, שכן מלשון הכתוב קשה להגיע למסקנה - מצד אחד נאמר "זכר ונקבה ברא אותם", כלומר הם נבראו כאחד, ומצד שני נאמר "ויקח אחת מצלעותיו.", משמע שלא נבראו כאחד, אלא תחילה נברא הזכר ואחר כך הנקבה. מכאן דרשו ח שתחילה הזכר והנקבה נבראו כגוף אחד בעל שני פרצופים, ואחר כך חילקם הבורא לשני גופים, על ידי שהפריד אחת מצלעותיו של האדם. עם זאת מציין רש"י כי אין כאן קושי של ממש בין הפסוקים, שכן לפי פשוטו של מקרא ניתן להסביר שתחילה הסביר הכתוב באופן כללי שאדם וחוה נבראו שניהם ביום השישי, ומאוחר יותר מבארהכתוב כיצד היה סדר בריאתם. נאמנה
שאלה: המיוחד שבעשרת הדיברות: כתוב בחסידות: "שכל המקיים שבחו של צדיק כאילו קיים עשרת הדברות". ושאלה יש לי לשאול: הרי לעם-ישראל כבר ניתנה תורה ותרי"ג מצוותיה, ובכל מצווה ומצווה יש המון תולדות של מצוות, ומצוות דרבנן, ועוד מצוות וסייגים ותולדותיהם, ומה החידוש והטעם ב עשרת הדיברות? למה יש דווקא סוג מיוחד של מצוות שנקרא עשרת הדיברות, הרי בתורה יש תרי"ג מצוות, ומצוות דרבנן, וסייגים ותולדותיהם? מה מיוחד ב עשרת הדיברות? מראש.
תשובה: איננו יודעים מתן שכרם של מצוות, והוי זהיר במצווה קלה כבחמורה. אולם מעצם ההגדרה שיש מצווה קלה ויש מצווה חמורה למדנו שיש ערך לכל מצווה ומצווה ויש חשיבות ללמוד מעלת כל מצווה, לא כל כך יחסית לשאר המצוות אלא ללמוד את המעלה שיש בכל מצווה. אין לומר מצווה זו האור שבה יותר ממצווה אחרת. אולם יש למצוא בכל מצווה את האור הגדול שיש בה. ועל כך בודאי שאנו אומרים מצווה שניתנה מתוך אותו מעמד מופלא של הר סיני, מצווה שניתנת מתוך הופעת שכינה כל כך מיוחדת וחד פעמית, ודאי מלמד על האור הגדול שיש במצווה זו. מצווה זו בוודאי ממשיכה להאיר לנו במידה מרובה את אותו אור גדול שהיה במעמד הר סיני. ועוד בארו הראשונים שעשרת המצוות הם השורשים לכל שאר המצוות. ומכך אנו לומדים שבקיום מצווה אחת מעשרת הדיברות יש שורש ומגע לעוד הרבה מצוות. אם מקיימים מצווה מעשרת הדיברות אזי המצווה הזו גוררת במידה מרובה סוג מיוחד של הרבה מצוות שהיא שורשם. המעלה שאנו אומרים על מצווה מוגדרת לא נועדה להפחית מהאור של מצווה אחרת אלא להגביר את האור של המצווה שבה אנו עסוקים.
שאלה: עירוב באניה שיש בה גויים: אדם צריך לנסוע באניה של גויים במשך 8 ימים הוא נוסע בגלל צורך בטחוני. הוא שאל האם מותר לו לטלטל בשבת,מחדרו לשאר חלקי האניה? האם הוא יכול לסמוך על האבני-נזר (יו"ד, שפ אות ד) שכותב, ששוכר בבית מלון לא נחשב שהחדר שלו אלא זה דמי השתמשות. וה"ה כאן, שכל האניה נחשבת כרשות רב החובל?
תשובה: שיגיד לבעל האנייה, או לזה שמביא לו את הכרטיס, שלצורך השבת הוא שוכר את המקום לעצמו, ואז יהיה מותר לטלטל בין המקומות שעל האנייה.
שאלה: הבהרה - ממתי מתחילה טומאת לידה בניתוח: לא הבנתי מה זה "מרגע שנכנסים לרחם". השאלה נשאלה בהמשך לשאלה "הרחקה בלידה קיסרית"
תשובה: ברגע שמנתחים.
שאלה: זכויות יוצרים בספרים: ישנו אתר ברשת שסרק הרבה ספרים תורניים לשימוש הרבים, אך בחלק מן הספרים מופיעה הודעה שאסור להדפיס את הספר אפ לשימוש פרטי, האם יש תוקף הלכתי להודעה זו?
תשובה: בהחלט!
שאלה: צום עשרה בטבת: כבוד הרב, אני עובדת בגן חינוך מיוחד וביום ראשון הקרוב, י בטבת, נקבעו לי פגישות עם הורים ועם צוות שאין באפשרותי לדחותן. מנסיוני, קשה לי מאד להתרכז ולערוך פגישות מסוג זה כשאני לא אוכלת ובטח לא שותה ואני אובדת עצות. מה לעשות? האם אפשר להשלים את הצום ביום אחר?
תשובה: לא ניתן להידחות. אך מותר לאכול עד עלות השחר (72 דקות זמניות לפני הזריחה) מותר לאכול עד השעה 5 ועשרים. בבוקר.
שאלה: קריאת מגילה בחתונה במוצאי פורים: כיון שיש לי הרבה אורחים ירושלמים והחתונה ביום ראשון בערב באזור המרכז, חשבנו לעשות קריאת מגילה בזמן קבלת הפנים בשביל הירושלמים. האם זה מותר הלכתית? אם כן, מה צריך להכין לצורך כך? השאלה נשאלה בהמשך לשאלה "קריאת המגילה כשהחתונה בפורים"
תשובה: זהו רעיון טוב. אחד הירושלמים יקרא ובלבד שהקורא יחזור לביתו ויהיה בעלות השחר של ט"ו בירושלים. שוב מזל טוב
שאלה: לפסוק הלכה על פי הזוהר: שאלוני הלכה למעשה לפי פסקי המ"ב. בסימן כה, ס"ק מב כותב המ"ב: דבר שלא הוזכר בגמרא אע"פ שהוזכר בקבלה אין אנו יכולים לכוף לנהוג כך. ומיד אח"כ כותב: דין שלא מוזכר בהפוך בגמרא יש לילך אחר דברי הקבלה. יש כאן קצת סתירה בדבריו. דבר שלא הוזכר בגמרא והוזכר בזוהר, האם ראוי או חובה ללכת כמו הזוהר?
תשובה: יש עניין ללכת כמו הזוהר, אך אין חיוב.
שאלה: תנור שספק אם כשר: עברנו לדירה שלפנינו גרו שם זקנה עם העובדת הזרה שלה. מן הסתם, העובדת הכינה אוכל בתנור (ורוב הסיכויים שממוצרים כשרים). האם צריך להכשיר את התנור?
תשובה: ב"ה שלו-ם וברכה, לכתחילה כן. הרב חגי בר גיורא
שאלה: רבנים המחתנים חילונים: האם הרבנות מאשרת לפסול חתונות של חילונים על ידי עד פסול וכד? אם לא, מה עלי לעשות אם השתתפתי בחתונה כזו?
תשובה: ב"ה שלו-ם וברכה, הרבנות מחתנת עם עדים כשרים. כאשר יש חשש שבטעות היה עד פסול, אין לגרום עוגמת נפש לזוג לכן תחילה אין לפנות לזוג אלא יש ליידע את הרבנות בו הזוג נרשם לנשואים ורשם הנשואים יברר את הנושא. הרב חגי בר גיורא
שאלה: הימורים בכסף לא אמיתי: אני ואחים שלי משחקים הימורים בכסף לא אמיתי האם מותר לעשות זאת?
תשובה: משחקים בכסף, כדוגמת מונופול, מותרים.
שאלה: שיעמום בשיעורי תורה: לפעמם משעמם לי בשיעורי תורה מה לעשות?
תשובה: תברך בכוונה גדולה ברכות התורה וברכת אהבת עולם - שה' ייתן לך אהבה ללימוד תורתו. במקביל, תמשיך להתמיד בלימודך הרגיל ותוסיף לקרוא על ערך לימוד התורה וחשיבות הלימוד בחיי האדם והעם. וב"ה יאיר הבורא את עיניך בתורתו והתורה תהיה בפיך מתוקה כדבש.
שאלה: שקר בכדי שחברי לא יעלב: האם מותר לי לספר לחברי הטוב שקר על מנת שלא יעלב ממשהו?
תשובה: בפרשתנו הקרובה פרשת ויחי, מובא שהאחים אמרו ליוסף: "אביך צוה לפני מותו לאמר... אנא שא נא פשע אחיך וחטאתם", למרות שיתכן שיעקב לא ידע כלל את אשר עשו האחים ליוסף. ולומדים מכאן שמותר לשנות מפני דרכי ומדובר במקרים שאין חשיבות ממשית לידיעת האמת מעבר לידיעתה. אך אם יש חשיבות אחרת באמירה ולא רק מידע, עדיף לומר האמת.
שאלה: שטיפת ידיים בשירותים וניגוב במקום אחר: שמעתי שיש בעיה בנטילת ידיים בשירותים ולכן רציתי לשאו,ל האם מותר לשטוף ידיים בשירותים ואחר כך לנגב בחדר השינה הצמוד? אני עושה את זה רק לאחר יציאה מהשירותים, לא נטילה של בוקר או סעודה.
תשובה: המציאות בימינו השתנתה מאז שדיברו ח, והשירותים שבימינו מותר ליטול בהם. מפני: א. שהצואה עוברת משם - שירותים של פרסיים (הגר"ד ליאור). ב. מחיצות האסלה מפרידות (שות אור לציון סימן א). ולכן, מעיקר הדין אין בעיה של נטילת ידיים לכל מטרה (אסור לברך). הרוצה להחמיר תע"ב.
שאלה: להפחית דיבור מרובה: מה עליי לעשות אם אני מאוד דברן ואני רוצה להרבות בשתיקה,אני למדתי שבבת אחת זה לא יעבוד. רציתי לקבל עצה איך בהדרגה להפחית בדיבור ולהרבות בשתיקה?
תשובה: כפי שאת אומרת בהדרגה. ההדרגה יכולה להיות בהחלטה או על זמן שבו אינך מדברת, כגון: שעה ביום או מיעוט שיחה בשבת וכד'. או הדרגה במקום, לקבוע שבמקום מסויים יש מיעוט שיחה, כגון: עם חברות מסוימות. או מיעוט שיחה לפי נושאים, לא לדבר על נושאים שאין לי בהם התמחות וכד'. אולם ההשקעה ביכולת השתיקה בדרך כלל צריך להתלוות בה גם לימוד איזה דברים ראוי וכדאי לדבר. על החפץ חיים שכתב את ספר שמירת הלשון מסופר שהיה מדבר רבות. אולם הוא הרגיל עצמו לדבר דברים ראויים. כך גם אנו עבודתינו להרבות דיבור ראוי ולהמעיט דיבור סתמי.
שאלה: כיבוד הורים בענייני אוכל: כיבוד הורים אימי מורתי שליט"א שומרת שבת ורוב מצוות אבל אינה מקפידה כ"כ בקיום כולם, ובברכות הנהנין היא אינה מקפידה, וכמעט שאף פעם אינה מברכת לפני האוכל חוץ מנט"י. גם אמן היא בדר"כ לא טורחת לענות אא"כ אני מבקש במפורש, ואז היא עונה בחוסר חשק. הראוני ההלכה במשנ"ב שהנותן למישהו משהו לאכול ויודע בו שלא יברך עובר על לפני עיור. לאור זאת רציתי לשאול כמה שאלות: א. אם ראוי שאתן לאימי לאכול דברים מיוזמתי (כגון שאתן לה כוס מים)? ב. האם אני צריך להביא לה אוכל כאשר היא מבקשת במפורש? ג. האם אני צריך לברך בקול ולבקש ממנה לענות אמן אע"פ שאיננה אוהבת את זה? ד. אם תאמר שלא צריך לבקש ממנה לענות אמן, וכן במקרים שא"א או ששכחתי, האם מוטב לומר את הברכות בקול, שמא תענה אמן, ושמא יהיה בה איזו כוונה לצאת והוי שומע כעונה, א"ד מוטב שיהיו שוגגים וכו? ה. בשולי הדברים, אמר לי ידיד שלי ת"ח מובהק, שהיום מקילים ביחסינו לחילונים, שמכבדים אותם ונותנים להם אוכל כאשר הדבר מתבקש, וזה ע"פ תשובה של הרב שלמה זלמן, שכתב שעי"ז אנו מצילים אותם מעבירה גדולה יותר של שנאת הדת והדתיים. ורציתי לשאול את הרב אם יש לסמוך על זה, ואם כן, האם יש לסמוך על זה בגדר דחויה דהיינו שיש בכל מקרה לבחון מחדש האם ההיתר שייך (ולפעמים אך טבעי יהיה לא לכבד, ואז יש להימנע מזה), או בגדר הותרה דהיינו שהדבר הותר לגמרי. אבי ומורי שליט"א שוקל הרבה מעל מה שצריך, וע"פ הרופאים הדבר מסכן אותו. אימי ואני ניסינו לדבר איתו כמה פעמים ולהפציר בו שישתדל שלא לאכול דברים משמינים, אך ללא הועיל, והוא מסרב לנקוט אילו שהם צעדים עמ"נ להרזות. לאור זאת הסתפקתי אם המחייב בכיבוד הורים הוא רצון ההורה או טובתו של ההורה. ועל כן רציתי לשאול: א. האם מותר או צריך לפעול באופן פטרנליסטי ולא לקנות לבית מאכלים משמינים, וכן לא להגיש בארוחות דברים משמינים. ב. האם מותר או צריך להמרות את פיו של אבי ממש, כגון שאם הוא מבקש במפורש לקנות לו משהו משמין או להביא לו לשלחן, לא להביא לו. וכן האם מותר להחביא או לזרוק מאכלים כאלה. ג. האם מותר להמשיך להפציר בו על אף שהוא מבקש שנפסיק, ואומר שהדבר מצערו.
תשובה: הגרש"ז אוירבאך היה גדול הדור בהלכה למעשה ויש לסמוך על הוראותיו, בפרט במקום מצוות כבוד אם. אם היית מתבקש לתת לה דבר שאסור בעצם, היית צריך למצוא דרך להתחמק. אך אתה נותן דבר שהוא בעצם מותר אלא שיש לברך עליו, אין זה ממש לפני עיור. עצתי לך שתשתה גם אתה ותברך בקול.